CELEX: 32011R1297
Language: sl
Date: 2011-12-09 00:00:00
Title: Izvedbena uredba Komisije (EU) št. 1297/2011 z dne 9. decembra 2011 o vpisu imena v register zaščitenih označb porekla in zaščitenih geografskih označb [Seggiano (ZOP)]

14.12.2011   
            
            
               SL
            
            
               Uradni list Evropske unije
            
            
               L 330/5
            
         IZVEDBENA UREDBA KOMISIJE (EU) št. 1297/2011
   z dne 9. decembra 2011
   o vpisu imena v register zaščitenih označb porekla in zaščitenih geografskih označb [Seggiano (ZOP)]
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti tretjega in četrtega pododstavka člena 7(5) Uredbe,
   ob upoštevanju naslednjega:
   
               (1)
            
            
               V skladu s členom 6(2) in členom 17(2) Uredbe (ES) št. 510/2006 je bila vloga Italije za registracijo imena „Seggiano“ objavljena v Uradnem listu Evropske unije
                   (2).
            
         
               (2)
            
            
               Združeno kraljestvo je v skladu s členom 7(1) Uredbe (ES) št. 510/2006 registraciji ugovarjalo. Ugovor je bil na podlagi člena 7(3) navedene uredbe sprejet.
            
         
               (3)
            
            
               Združeno kraljestvo je v ugovoru navedlo, da bi bila registracija zadevnega imena v nasprotju s členom 3(4) Uredbe (ES) št. 510/2006 in bi ogrozila obstoj blagovnih znamk, registriranih na njegovem ozemlju.
            
         
               (4)
            
            
               Komisija je v dopisu z dne 18. novembra 2010 zadevni državi članici pozvala, naj med seboj dosežeta dogovor v skladu z njunimi notranjimi postopki.
            
         
               (5)
            
            
               Ker sta Italija in Združeno kraljestvo v predvidenem roku dosegla soglasje, ki določa manjše spremembe specifikacije, vendar ne spreminja enotnega dokumenta, objavljenega v skladu s členom 6(2) Uredbe (ES) št. 510/2006, je treba ime „Seggiano“ vpisati v Register zaščitenih označb porekla in zaščitenih geografskih označb –
            
         SPREJELA NASLEDNJO UREDBO:
   Člen 1
   Ime iz Priloge k tej uredbi se vpiše v register.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. decembra 2011
      
         
            Za Komisijo V imenu predsednika
         
         Dacian CIOLOȘ
         
            Član Komisije
         
      
   
   
      (1)  UL L 93, 31.3.2006, str. 12.
   
      (2)  UL C 77, 26.3.2010, str. 6.
   
      PRILOGA
      Kmetijski proizvodi za prehrano ljudi, našteti v Prilogi I k Pogodbi:
      
         Skupina 1.5.   Olja in masti (maslo, margarina, olje itd.)
      
      ITALIJA
      Seggiano (ZOP)